《赠郡相黄葵初暂还宜阳二章 其一》
明代·张萱

人间自是路行难，久矣功成欲桂冠。百战运筹皆筑观，六年横海独登坛。

莼鲈有约怜秋色，松菊犹存伴岁寒。莫向归囊叹羞涩，掌中还有一珠看。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。